**ՀԱՇՎԵՏՎՈՒԹՅՈՒՆ**

Հանրակրթության վարչության փորձագետ Զինա Ղուկասյանի կողմից 2025թ. **մայիսի 15-ից մինչև հուլիսի 15-ը** ընկած ժամանակահատվածում կատարված աշխատանքների վերաբերյալ

Հանդիսանալով ՀՀ կրթության տեսչական մարմնի հանրակրթության վարչության փորձագետ՝ հաշվետու ժամանակահատվածում իրականացրել եմ հետևյալ աշխատանքները.

* Հանրակրթական և նախադպրոցական կրթության ոլորտներում վերահսկողություն իրականացնելու նպատակով օգտագործվող սյունակաշարերի լրամշակման և սյունակաշարերին կից ուղեցույցների մշակման շրջանակներում, իրականացրել եմ հանրակրության վարչության ծառայողների կարիքների գնահատում։
* Կարիքների գնահատման արդյունավետ իրականացման նպատակով, կազմել եմ 11 բաց հարցերից կազմված հարցաշար՝ սյունակաշարերի կիրառման փորձառության, սյունակաշարերի առավելությունների, սահմանափակումների, բարելավման ուղղություններ, ինչպես նաև առաջարկվող լավարկումների վերաբերյալ։
* Անցկացրել եմ միջինում 1 ժամ տևողությամբ 12 կիսաուղղորդված հարցազրույցներ հանրակրթության բաժնի ծառայողների հետ՝ սյունակաշարերի կիրառման նրանց փորձը, դժվարությունները և կարիքները պարզելու նպատակով։ Բաժնի երկու ծառայողի հետ հարցազրույց չի իրականացվել, քանի որ վերջիններս հարցազրույցների անցկացման ժամանակահատվածում հասանելի չէին։
* Հարցազրույցների արդյունքում հավաքված որակական տվյալները վերլուծել եմ թեմատիկ կոդավորման միջոցով՝ դուրս բերելով հիմնական օրինաչափությունները, սահմանափակումներն ու առաջարկությունները։
* Վերլուծության արդյունքում դուրս բերված եզրակացությունների հիման վրա կազմել եմ սյունակաշարերի բարելավման ուղղություններ, որոնք պետք է հաշվի առնել սյունակաշարերի լրամշակման և սյունակաշարերի ուղեցույցների մշակման ժամանակ։
* Հանրակրթության վարչության ծառայողների աշխատանքի աջակցման նպատակով, մասնակցել եմ «Արարատի մարզի Նոր ուղու միջնակարգ դպրոց» ՊՈԱԿ-ում ՀՀ կրթության տեսչական մարմնի նախաձեռնությամբ հարուցված վարչական վարութին, ինչպես նաև «Երևանի Ն. Վ. Գոգոլի անվան թիվ 35 հիմնական դպրոց» ՊՈԱԿ-ում ՀՀ կրթության տեսչական մարմնի նախաձեռնությամբ հարուցված վարչական վարութին։ Վարույթների շրջանակում կատարել եմ դիտարկումներ, ուսումնասիրել եմ ծառայողների կողմից օգտագործվող գործիքակազմը և վարչական վարույթ իրականացնելու գործընթացը։
* Տեղեկացման և կանխարգելիչ միջոցառումների անցկացման շրջանակում, մասնակցել եմ հանրակրթական դպրոցների Ծնողական խորհուրդների գործառույթները կարգավորող իրավական ակտերի վերաբերյալ խորհրդատվական հանդիպմանը «Աշտարակի Ս. Շահազիզի անվան թիվ 2 հիմնական դպրոց» ՊՈԱԿ-ում։
* Կրթության տեսչական մարմնի ծառայողների համար իրականացրել եմ «Մեծահասակների ուսումնառության սկզբունքները» վերնագրով աշխատարան՝ նպատակ ունենալով բարելավել խորհրդատվական հանդիպումների արդյունավետությունը։ Մասնավորապես, աշխատարանի ժամանակ ծառայողները ծանոթացել են մեծահասակների ուսումնառության սկզբունքներին, ուսումնասիրել են խորհրդատվական հանդիպումներ անցկացնելու պրակտիկ մեթոդներ և մոտեցումներ, վերլուծել են իրենց կողմից իրականացված խորհրդատվական հանդիպումները, հանդես են եկել իրենց իսկ պրակտիկան բարելավելու առաջարկություններով։
* Ուսումնասիրել եմ Կրթության տեսչական մարմնի կողմից նախադպրոցական կրթության և հանրակրթության ոլորտների ստուգումների իրականացման համար գործածվող ստուգաթերթերը, սյունակաշարերը, քննարկել և առաջադրել եմ լրամշակման ենթական սյունակաշարերը։
* Ստեղծել եմ նախադպրոցական և հանրակրթության ոլորտների ստուգումների իրականացման համար գործածվող սյունակաշարերի ուղեցույցի մշակման մեթոդաբանություն և նախնական կաղապար։
* Ստեղծել եմ նախադպրոցական և հանրակրթության ոլորտների ստուգումների իրականացման համար գործածվող սյունակաշարերի ուղեցույցների նմուշ-օրինակներ։
* Վարչության պետի հանձնարարությամբ կատարել եմ այլ ընթացիկ աշխատանքներ։

**ՀԱՆՐԱԿՐԹՈՒԹՅԱՆ ՎԱՐՉՈՒԹՅԱՆ ՓՈՐՁԱԳԵՏ՝**

**ԶԻՆԱ ՂՈՒԿԱՍՅԱՆ**

**15․07․2025թ․**